stanford-oval/wikipedia huggingface dataset:
Joe Calzaghe

| Joe Calzaghe |
| --- | --- |
 Joe Calzaghe vuonna 2007.
Henkilötiedot
Koko nimi:  Joseph William Calzaghe
Syntynyt: 23. maaliskuuta 1972 (ikä 52) Hammersmith, Lontoo, Englanti
Kansalaisuus:  Wales
Nyrkkeilijä
Lempinimi:  The Pride of Wales The Italian Dragon
Aktiivisena:  1993–2008
Pituus:  182  cm
Painoluokka:  ylempi keskisarja
Kätisyys:  vasenkätinen
Ammattilaistilastot
Ottelut:  46
Voitot:  46
– tyrmäysvoitot:  32
Tappiot:  0
Ratkaisemattomat:  0
Joe Calzaghe (s. 23. maaliskuuta 1972 Hammersmith, Lontoo, Englanti) on walesilainen entinen ammattilaisnyrkkeilijä. Hän lopetti uransa voittamattomana helmikuussa 2009. Calzaghe on entinen WBO-, WBC- ja WBA-liittojen ylemmän keskisarjan maailmanmestari. Hän on myös yksi viime vuosien pisimpään titteliä hallussa pitänyt mestari, WBO-mestaruusvyö oli hänen nimissään yli kymmenen vuoden ajan.
Amatööriura

Lontoon Hammersmithissä sardinialaisen isän ja walesilaisen äidin pojaksi syntynyt vasenkätinen Calzaghe aloitti nyrkkeilyharrastuksen yhdeksänvuotiaana. Juniorina hän voitti neljä koulupoikien mestaruutta, joita seurasi vuosina 1991−1993 kolme aikuisten Britannian-mestaruutta, kukin eri painoluokassa (välisarja, ylempi välisarja ja keskisarja). Vuonna 1992 Calzaghe voitti keskisarjassa tulevan WBO- ja IBF-liittojen raskaan sarjan maailmanmestarin Chris Byrdin.
Ammattilaisura

Ammattilaiseksi Calzache ryhtyi syksyllä 1993. Suurimmassa osassa ammattilaisuransa alkupään otteluista hän tyrmäsi vastustajansa ensimmäisessä tai toisessa erässä. 28. lokakuuta 1995 Calzaghe pääsi ottelemaan Stephen Wilsonia vastaan Britannian ylemmän keskisarjan mestaruudesta ja voitti kamppailun kahdeksannen erän teknisellä tyrmäyksellä. Hän puolusti mestaruuttaan huhtikuussa Mark Delaneya vastaan viidennen erän teknisellä tyrmäyksellä.
Marraskuussa 1996 Calzaghe siirtyi promoottori Frank Warrenin suojiin, joka yritti kiivaasti saada Calzaghelle maailmanmestaruusottelua. Alun perin ottelu sovittiin WBO-mestari Steve Collinsin kanssa, mutta hän loukkaantui, lopetti uransa ja joutui luopumaan mestaruusvyöstään. Viimein 11. lokakuuta 1997 Calzaghe asteli mestaruuskehään ottelemaan avoimena olleesta WBO-mestaruudesta, vastustajanaan kaksinkertainen maailmanmestari Chris Eubank. Ottelu kesti täydet 12 erää, mutta Calzaghe tuomittiin voittajaksi kaikin tuomariäänin. Vuosina 1998–2005 hän puolusti mestaruuttaan Branco Sobotia, Juan Carlos Gimenez Ferreyraa, Robin Reidiä, Rick Thornberryä, David Starieta, Omar Sheikaa, Richie Woodhallia, Mario Veitiä, Will McIntyreä, Charles Breweriä, Miguel Jiméneziä, Tocker Pudwilliä, Byron Mitchelliä, Mger Mkrtchiania, Kabary Salemia, uudelleen Mario Veitiä ja Evans Ashiraa vastaan.
4. maaliskuuta 2006 Calzaghe kohtasi Jeff Lacyn ottelussa, jossa WBO-tittelin lisäksi oli panoksena myös IBF-liiton mestaruusvyö. Calzaghe voitti täydet erät kestäneen ottelun kaikin tuomariäänin. Hän puolusti mestaruuksiaan Sakio Bikaa vastaan pistevoitolla. Hän joutui kuitenkin luopumaan erimielisyyksien takia IBF-tittelistään tehtyään televisiokanava HBO:n kanssa sopimuksen mestaruusottelussa Peter Manfredo Jr:ia vastaan. Calzaghe puolusti WBO-titteliään Manfredoa vastaan kolmannen erän teknisellä tyrmäyksellä. Viimeisessä ottelussaan 3. marraskuuta 2007 Calzaghe kohtasi tanskalaisen Mikkel Kesslerin ottelussa, jossa panoksena olivat WBO-, WBC- ja WBA-mestaruusvyöt. Cardiffin Millennium Stadiumilla käyty ottelu kesti täydet 12 erää ja tuomittiin kaikin tuomariäänin Calzaghen voitoksi.
Vuonna 2007 Calzaghe valittiin BBC:n äänestyksessä Britannian vuoden urheilijaksi ja hänen valmentaja-isänsä Enzo valittiin vuoden valmentajaksi.
Calzaghe siirtyi seuraavaksi alempaan raskaaseen sarjaan, jossa hän sai hajaäänivoitolla nimiinsä The Ring -lehden MM-tittelin oteltuaan Bernard Hopkinsia vastaan huhtikuussa 2008. Marraskuussa 2008 Calzaghe kohtasi "superottelussa" Roy Jones Jr:n ja voitti kamppailun kaikin tuomariäänin. Helmikuussa 2009 Calzaghe ilmoitti lopettavansa nyrkkeilyuran.
Aiheesta muualla

Kuvia tai muita tiedostoja aiheesta Joe Calzaghe Wikimedia Commonsissa
Virallinen kotisivu (Arkistoitu – Internet Archive)
Ammattilaisottelut BoxRec-tietokannassa
1540

| --- | --- |
Vuosisadat: 1300-luku · 1400-luku · 1500-luku · 1600-luku · 1700-luku
Vuosikymmenet: 1490-luku · 1500-luku · 1510-luku · 1520-luku · 1530-luku · 1540-luku 1550-luku · 1560-luku · 1570-luku · 1580-luku · 1590-luku · 1600-luku
Vuodet: 1490 · 1491 · 1492 · 1493 · 1494 · 1495 · 1496 · 1497 · 1498 · 1499 1500 · 1501 · 1502 · 1503 · 1504 · 1505 · 1506 · 1507 · 1508 · 1509 1510 · 1511 · 1512 · 1513 · 1514 · 1515 · 1516 · 1517 · 1518 · 1519 1520 · 1521 · 1522 · 1523 · 1524 · 1525 · 1526 · 1527 · 1528 · 1529 1530 · 1531 · 1532 · 1533 · 1534 · 1535 · 1536 · 1537 · 1538 · 1539 1540 · 1541 · 1542 · 1543 · 1544 · 1545 · 1546 · 1547 · 1548 · 1549 1550 · 1551 · 1552 · 1553 · 1554 · 1555 · 1556 · 1557 · 1558 · 1559 1560 · 1561 · 1562 · 1563 · 1564 · 1565 · 1566 · 1567 · 1568 · 1569 1570 · 1571 · 1572 · 1573 · 1574 · 1575 · 1576 · 1577 · 1578 · 1579 1580 · 1581 · 1582 · 1583 · 1584 · 1585 · 1586 · 1587 · 1588 · 1589 1590 · 1591 · 1592 · 1593 · 1594 · 1595 · 1596 · 1597 · 1598 · 1599 1600 · 1601 · 1602 · 1603 · 1604 · 1605 · 1606 · 1607 · 1608 · 1609
Tapahtumia

Jesuiittaveljeskunta perustettiin
Englannin kuningas Henrik VIII:n vaimot:
6. tammikuuta – Henrik naimisiin Anna Kleveläisen kanssa
9. heinäkuuta – Henrik eroaa Anna Kleveläisestä
28. heinäkuuta – Henrik naimisiin Katariina Howardin kanssa
Saksalaissiirtokunta asettui asumaan Mikkelin Tarsalajärven rannalle.
Syntyneitä

Sir Francis Drake, englantilainen laivakaappari, merenkävijä, merisankari sekä poliitikko
Elokuu, Catherine Grey, Lady Jane Greyn sisar.
Kuolleita

28. heinäkuuta, Thomas Cromwell, englantilainen poliitikko
Joan Bennett Kennedy

Joan Bennett Kennedy
Joan Bennett Kennedy (synt. Virginia Joan Bennett; s. 9. syyskuuta 1936 New York, Yhdysvallat) on yhdysvaltalaisen senaattorin Edward ”Ted” Kennedyn entinen puoliso. Joan oli ”Kennedyn klaanin” kantava voima ja erinomaisten puheiden pitäjä.
Joan avioitui Ted Kennedyn kanssa vuonna 1958. He erosivat vuonna 1982 Joanin alkoholiongelmien vuoksi. Heillä on kolme lasta. Joan hoiti miehensä senaattorivaalikampanjan vuonna 1964, kun Ted makasi sairaalassa lento-onnettomuuden jälkeen. Lisäksi hän tuki Tedin pyrkimystä presidentiksi vuonna 1980. Joan Kennedy on pidätetty useasti rattijuoppoudesta.
Aiheesta muualla

http://www.cnn.com/2000/US/09/11/joan.kennedy.arrest.ap/
http://www.boston.com/news/local/massachusetts/articles/2005/02/25/kennedys_children_become_her_guardians/?rss_id=Boston+Globe+--+City%2FRegion+News
Joe Smith

Joe Smith -nimisiä henkilöitä ovat:
Joe Smith (1902–1937), yhdysvaltalainen trumpetisti
Kuvitteellisia henkilöitä

Joe Smith, lontoolainen seikkailija Martti "Huuhaa" Innasen radiokuunnelmissa
Joe Smith, vihollisvakoojien sieppaama sotatarviketehtaan työntekijä elokuvassa Joe Smith, American
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Joe Smith”, voi hakea sivunnimihaulla, laajalla sivunnimihaulla tai tekstihaulla.
Joonas Tanninen

| Joonas Tanninen> Henkilötiedot |
| --- | --- |
Koko nimi:  Joonas Tanninen
Syntynyt: 28. kesäkuuta 1995 (ikä 29)
Kansalaisuus:  Suomi
Koripalloilija
Pelipaikka:  takamies
Pituus:  182
Paino:  80
Nyk. joukkue:  Korikobrat
Sarja:  Korisliiga
Joonas Tanninen (s. 28. kesäkuuta 1995) on suomalainen koripalloilija, pelipaikaltaan takamies. Hän edustaa Korisliigassa pelaavia Korikobria, joka on myös hänen kasvattajaseuransa. Debyyttinsä liigatasolla Tanninen teki lokakuussa 2014 pelatussa ottelussa Tampereen Pyrintöä vastaan.
Johnny Torrio

Johnny Torrio
Johnny Torrio (1882, Orsara – 16. huhtikuuta 1957, New York) oli yhdysvaltalainen rikollinen. Hän oli kieltolain aikaisen Chicagon huomattavimpia gangsteripomoja ja yksi Yhdysvaltain järjestäytyneen rikollisuuden perustajista.
Torrio syntyi pienessä kylässä lähellä Napolia ja saapui leskeksi jääneen äitinsä kanssa New Yorkiin 2-vuotiaana. Vartuttuaan Torriosta tuli bordellin ja kapakan omistaja. Hän oli myös James Street Boys -jengin johtaja ja liittoutui Five Points Gangin kanssa. Sittemmin Torrio johti Brooklynissä kiristystoimintaa. Vuonna 1909 Torrio sai kutsun tulla Chicagoon johtamaan ja laajentamaan Big Jim Colosimon bordelliketjua. Vuonna 1919 Torrio kutsui vanhan ystävänsä Al Caponen New Yorkista johtamaan yhtä bordelleista ja antoi vuonna 1920 joko tämän tai Frankie Yalen murhata Colosimon. Siten Torrio peri Colosimon imperiumin ja laajensi kieltolain aikana nopeasti toimintaansa laajamittaiseen salakuljetukseen ja alkoholin valmistukseen sekä pelikasinoihin.
Tammikuun 24. päivänä 1925 Bugs Moran ja Hymie Weiss ampuivat Torriota useita kertoja tämän kodin ulkopuolella. Moran ja Weiss olivat Dean O’Banionin jengin jäseniä ja halusivat kostaa O'Banionin murhan, jonka Torrio ja Capone olivat järjestäneet.
Torrio selvisi kuitenkin hengissä väijytyksestä. Tämän jälkeen hän oli useita kuukausia Lake Countyn vankilassa Waukeganissa, koska hänet oli tuomittu salakuljetuksesta. Vankilassa ollessaan Torrio käytännössä testamenttasi Chicagon Caponelle ja vapauduttuaan hän vetäytyi näennäisesti Italiaan. Palattuaan New Yorkiin hän sijoitti rahansa kiinteistöihin ja auttoi luomaan salakuljetusyhtymän, josta tuli Lucky Lucianon, Meyer Lanskyn ja muiden rikollispomojen läheinen kumppani. Torrio oli yksi vuonna 1934 perustetun kansallisen rikossyndikaatin eli kartellin johtajista.
Vuonna 1936 Torrio sai syytteen veronkierrosta, ja pitkän oikeudenkäynnin ja monien valitusten jälkeen hän joutui jälleen vankilaan vuosiksi 1939–1941. Sen jälkeen hän jäi käytännössä eläkkeelle, ja eli loppuelämänsä varakkaana miehenä. Johnny Torrio kuoli sydänkohtaukseen ollessaan parturissa vuonna 1957.
Jemenin maakunnat

Jemenin maakunnat
Jemenin maakunnat (arab. محافظة‎ , muḥāfaẓa) ovat Jemenin ylin alueellinen hallintoyksikkö. Maa jakautuu 22 maakuntaan, jotka jakautuvat edelleen 333 piirikuntaan. Piirikunnat jakautuvat vielä 2 210 paikallishallinnon yksikköön nimeltään uzla.
Luettelo maakunnista

| # | Maakunta | Pinta-ala (km²) | Asukasluku (2012) | Pääkaupunki | Piirikuntia |
| --- | --- | --- | --- | --- | --- |
| 1. | Saada | &&&&&&&&&&012400.&&&&0012 400 | &&&&&&&&&0862800.&&&&00862 800 | Saada | &&&&&&&&&&&&&015.&&&&0015 |
| 2. | Al Jawf | &&&&&&&&&&039500.&&&&0039 500 | &&&&&&&&&0547300.&&&&00547 300 | Al-Jawf | &&&&&&&&&&&&&012.&&&&0012 |
| 3. | Hadramaut | &&&&&&&&&0167000.&&&&00167 000 | &&&&&&&&01291800.&&&&001 291 800 | Al-Mukalla | &&&&&&&&&&&&&028.&&&&0028 |
| 4. | Mahra | &&&&&&&&&&067000.&&&&0067 000 | &&&&&&&&&0111200.&&&&00111 200 | Al-Ghaida | &&&&&&&&&&&&&&09.&&&&009 |
| 5. | Hajjah | &&&&&&&&&&&08300.&&&&008 300 | &&&&&&&&01834300.&&&&001 834 300 | Hajjah | &&&&&&&&&&&&&031.&&&&0031 |
| 6. | Amran | &&&&&&&&&&&07900.&&&&007 900 | &&&&&&&&01092100.&&&&001 092 100 | Amran | &&&&&&&&&&&&&020.&&&&0020 |
| 7. | Al Mahwit | &&&&&&&&&&&02300.&&&&002 300 | &&&&&&&&&0614600.&&&&00614 600 | Al-Mahwit | &&&&&&&&&&&&&&09.&&&&009 |
| 8. | Amanat al Asima | &&&&&&&&&&&&0400.&&&&00400 | &&&&&&&&02215700.&&&&002 215 700 | Sanaa | &&&&&&&&&&&&&010.&&&&0010 |
| 9. | Sanaa | &&&&&&&&&&011900.&&&&0011 900 | &&&&&&&&01141800.&&&&001 141 800 | Sanaa | &&&&&&&&&&&&&016.&&&&0016 |
| 10. | Marib | &&&&&&&&&&017500.&&&&0017 500 | &&&&&&&&&0296100.&&&&00296 100 | Marib | &&&&&&&&&&&&&014.&&&&0014 |
| 11. | Hodeida | &&&&&&&&&&013300.&&&&0013 300 | &&&&&&&&02697100.&&&&002 697 100 | Hodeida | &&&&&&&&&&&&&026.&&&&0026 |
| 12. | Raima | &&&&&&&&&&&01900.&&&&001 900 | &&&&&&&&&0488400.&&&&00488 400 | Raima | &&&&&&&&&&&&&&06.&&&&006 |
| 13. | Dhamar | &&&&&&&&&&&07600.&&&&007 600 | &&&&&&&&01649400.&&&&001 649 400 | Dhamar | &&&&&&&&&&&&&012.&&&&0012 |
| 14. | Ibb | &&&&&&&&&&&05400.&&&&005 400 | &&&&&&&&02635000.&&&&002 635 000 | Ibb | &&&&&&&&&&&&&020.&&&&0020 |
| 15. | Al Dali | &&&&&&&&&&&04000.&&&&004 000 | &&&&&&&&&0585700.&&&&00585 700 | Al-Dali | &&&&&&&&&&&&&&09.&&&&009 |
| 16. | Al Bayda | &&&&&&&&&&&09300.&&&&009 300 | &&&&&&&&&0715000.&&&&00715 000 | Al-Bayda | &&&&&&&&&&&&&020.&&&&0020 |
| 17. | Šabwa | &&&&&&&&&&039000.&&&&0039 000 | &&&&&&&&&0584600.&&&&00584 600 | Ataq | &&&&&&&&&&&&&017.&&&&0017 |
| 18. | Taizz | &&&&&&&&&&010000.&&&&0010 000 | &&&&&&&&02968700.&&&&002 968 700 | Taizz | &&&&&&&&&&&&&023.&&&&0023 |
| 19. | Lahij | &&&&&&&&&&012700.&&&&0012 700 | &&&&&&&&&0900300.&&&&00900 300 | Lahij | &&&&&&&&&&&&&015.&&&&0015 |
| 20. | Abyan | &&&&&&&&&&016500.&&&&0016 500 | &&&&&&&&&0543100.&&&&00543 100 | Zinjibar | &&&&&&&&&&&&&011.&&&&0011 |
| 21. | Aden | &&&&&&&&&&&&0750.&&&&00750 | &&&&&&&&&0751800.&&&&00751 800 | Aden | &&&&&&&&&&&&&&08.&&&&008 |
| 22. | Sokotra | &&&&&&&&&&&03600.&&&&003 600 | &&&&&&&&&&044100.&&&&0044 100 | Hadibo | &&&&&&&&&&&&&&02.&&&&002 |
Historia

Jemenin maakunnat ovat perua Pohjois-Jemenin ja Etelä-Jemenin ajoilta. Pohjois-Jemenin arabitasavalta perustettiin vuonna 1963, jolloin maa jaettiin seitsemään maakuntaan, jotka olivat Hodeida, Hajjah, Ibb, Rida, Saada, Sanaa ja Taizz. Etelä-Jemenin demokraattinen tasavalta itsenäistyi vuonna 1967, jolloin maahan perustettiin maakunnat Aden, Lahij, Abyan, Šabwa, Hadramaut, Mahra ja Thamud.
Historia > Aikajana

1973: Pohjois-Jemenin Ridan maakunta jaettiin Dhamariksi ja Al Baydaksi.
1980: Etelä-Jemenin Thamudin maakunta yhdistettiin Hadramautiin.
1984: Pohjois-Jemeniin perustettiin Al Jawf, Al Mahwit ja Marib.
1994: Sanaan kaupunki erotettiin Sanaan maakunnasta ja siitä muodostettiin Amanat al Asiman maakunta.
1998: Amran muodostettiin osista Al Mahwitia, Hajjahia ja Sanaata.
1998: Al Dali muodostettiin osista Ibbiä, Lahijia ja Taizzia.
2000: Sokotran saaristo siirrettiin Adenin maakunnasta osaksi Hadramautia.
2004: Raiman maakunta erotettiin Sanaan maakunnasta
2013: Sokotran maakunta erotettiin Hadramautista.
Jouppi

Jouppi voi viitata seuraaviin:
Jouppi,  osa-alue Espoossa
Jouppi, lähiö Seinäjoella
Sukunimi

Juho Jouppi (1870–1932), seinäjokelainen kunnallispoliitikko ja talousneuvos
Jussi Jouppi (1925–2018), suomalainen asianajaja, pankinjohtaja, varatuomari ja poliitikko
Lauri Jouppi (1893–1951), Seinäjoen ensimmäinen kauppalanjohtaja.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Jouppi”, voi hakea sivunnimihaulla, laajalla sivunnimihaulla tai tekstihaulla.
Joe Carnahan

| Joe Carnahan |
| --- | --- |
 Joe Carnahan vuonna 2010.
Henkilötiedot
Syntynyt: 9. toukokuuta 1969 (ikä 55) Algonac, Michigan, Yhdysvallat
Ammatti:  elokuvaohjaaja
Ohjaaja
Aktiivisena:  1998–
Tunnetuimmat ohjaukset:  Smokin’ Aces The A-Team
Aiheesta muualla
IMDb 
Elonet
Joe Carnahan (s. 9. toukokuuta 1969) on yhdysvaltalainen independent-elokuvien ohjaaja, käsikirjoittaja, tuottaja sekä näyttelijä. Hän on elokuvakäsikirjoittaja Matthew Michael Carnahanin veli.
Filmografia > Ohjaaja

Blood, Guts, Bullets and Octane (1998)
Narc (2002)
Smokin’ Aces (2007)
The A-Team (2010)
The Grey – Suden hetki (2012)
Filmografia > Käsikirjoittaja

Blood, Guts, Bullets and Octane (1998)
Narc (2002)
Smokin’ Aces (2007)
Pride and Glory (2008) (yhteistyössä Gavin O’Connorin kanssa)
Smokin’ Aces 2: Assassins’ Ball (2009) (vain tarina)
The A-Team (2010) (yhteistyössä Brian Bloomin ja Skip Woodsin kanssa)
The Grey – Suden hetki (2012)
Filmografia > Tuottaja

Blood, Guts, Bullets and Octane (1998)
The Fourth Kind (2009)
Filmografia > Näyttelijä

Blood, Guts, Bullets and Octane (1998)
Smokin’ Aces (2007)
The A-Team (2010)
Jozef Krnáč

| Mitalit> Maa:  Slovakia.Miesten judo. Olympialaiset  | Mitalit> Maa:  Slovakia.Miesten judo. Olympialaiset  | Mitalit> Maa:  Slovakia.Miesten judo. Olympialaiset  | Maa:  Slovakia> Miesten judo. |
| --- | --- | --- | --- |
|  Hopeaa | Ateena 2004 | 66 kg |  |
| EM-kilpailut  | EM-kilpailut  | EM-kilpailut  |  |
|  Hopeaa | Maribor 2002 | 66 kg |  |
|  Pronssia | Pariisi 2001 | 66 kg |  |
Jozef ”DoDo” Krnáč (s. 30. joulukuuta 1977 Bratislava) on slovakialainen judoka.
Krnáč osallistui Ateenan olympialaisiin 2004. Hän saavutti olympiahopeaa.
Euroopan-mestaruuskilpailuissa Krnáč oli hopealla Mariborissa 2002 ja pronssilla Pariisissa 2001.
Slovakian mestaruuden Krnáč voitti kahdeksan kertaa.
Joe Spano

| Joe Spano |
| --- | --- |
 Joe Spano vuonna 2022.
Henkilötiedot
Koko nimi:  Joseph Peter Spano
Syntynyt: 7. heinäkuuta 1946 (ikä 78) San Francisco, Kalifornia
Kansalaisuus:  Yhdysvallat
Ammatti:  näyttelijä
Aiheesta muualla
Viralliset kotisivut
IMDb 
Elonet
Joseph Peter Spano (s. 7. heinäkuuta 1946 San Francisco, Kalifornia) on yhdysvaltalainen näyttelijä, joka tunnetaan parhaiten rooleistaan TV-sarjassa Hill Street Blues, jossa hän esitti siviilipukuista etsivää Henry Goldblumea.
Joe Spano valmistui Bishop Riordan High Schoolista sekä Kalifornian Berkeleyn yliopistosta. Hänen alati lisääntynyt kiinnostuksensa näyttämötaiteeseen vei voiton aiotuista lääketieteen opinnoista. San Franciscossa hän työskenteli The Wing -nimisen improvisaatioteatteriryhmän kanssa ja yliopistoaikanaan vuonna 1967 Spano teki näyttämödebyyttinsä Pariisissa Shakespearen Romeo ja Julia -näytelmässä. Seuraavana vuonna hän oli perustamassa yliopiston Berkeley Repertory Theatrea ja esiintyi teatterin ensimmäissessä näytelmässä nimeltään Woyzek. Kaikienkaikkiaan Spano oli mukana teatterin eri näytelmissä seuraavan kymmenen vuoden aikana. Teatterin ohjelmistossa olivat muun muassa ”Hamlet” ja ”Kissa kuumalla katolla”. 70-luvun lopussa hän päätti lähteä kokeilemaan onneaan Hollywoodiin. Pääasiallisesti hän esiintyi vierailevana tähtenä erilaisissa TV-sarjoissa, mutta niiden ohessa hän pääsi myös pieniin sivuosiin oikeissa elokuvissa, kuten Svengijengi '62 ja Murskaaja.
Spanon merkittävin roolinsa on kuitenkin ollut TV-sarjassa Hill Street Blues, jonka etsivä Goldblumen roolistaan hän pääsi ehdolle Emmy-palkinnon saajaksi vuonna 1983. Hill Street Bluesin parissa kului koko 80-luvun alkupuolisko vuoteen 1987 asti. Tämän jälkeen Spano on nähty useissa TV-sarjoissa joko vierailevana tähtenä tai sitten keskeisemmässä roolissa. Keskeisimmät roolit ovat olleet TV-sarjoissa Harkittu murha, NYPD Blue sekä NCIS Rikostutkijat.
Hill Street Bluesin jälkeen tärkeimmät elokuvaroolinsa Spano teki Tom Hanksin kanssa elokuvassa Apollo 13 sekä Richard Geren ja Edvard Nortonin kanssa elokuvassa Alaston pelko.
Välttääkseen sekaannuksen samannimiseen australialaiseen näyttelijään, hän on lyhentänyt etunimensä Joseph muotoon Joe.
Aiheesta muualla

Joe Spano Internet Movie Databasessa. (englanniksi)
Joe Spano NNDB. Viitattu 23.8.2023. (englanniksi)
Johnny Unitas

| Johnny Unitas |
| --- | --- |
 Unitas vuonna 1967
Henkilötiedot
Syntynyt: 7. toukokuuta 1933 Pittsburgh
Kuollut: 11. syyskuuta 2002 (69 vuotta) Baltimore
Kansalaisuus:   Yhdysvallat
Amerikkalaisen jalkapallon pelaaja
Pelipaikka:  Pelinrakentaja
Pelaajaura
Aik. seurat:  Baltimore Colts   San Diego Chargers
Pääsarjaura:  1955–1973
Hall of Fame:  1979
Aiheesta muualla
www.johnnyunitas.com
John "Johnny" Constantine Unitas (7. toukokuuta 1933 Pittsburgh – 11. syyskuuta 2002 Baltimore) oli yhdysvaltalainen amerikkalaisen jalkapallon pelaaja. Hänen pelipaikkansa oli pelinrakentaja. Häntä pidetään yhtenä kaikkien aikojen parhaimmista pelinrakentajista.
Unitas edusti lähes koko uransa Baltimore Coltsia, joskin pelasi viimeisen kautensa San Diego Chargersissa. Unitas heitti urallaan yli 40 tuhatta syöttöjaardia ja 290 maalia. Unitas voitti urallaan neljästi NFL:n mestaruuden (1958, 1959, 1968 ja 1971). Hänet valittiin kolmasti liigan arvokkaimmaksi pelaajaksi (1959, 1964 ja 1967). Unitas valittiin urallaan kymmenen kertaa Pro Bowliin ja viisi kertaa All-Pro-joukkueeseen. Unitas valittiin Pro Football Hall of Fameen vuonna 1979.
Johannes Gummerus

Jo(Hannes) Gregorius Gummerus (5. lokakuuta 1870 Oulu – 28. huhtikuuta 1944 Porvoo) oli suomalainen aktivistien toiminnassa 1900-luvun alussa mukana ollut asianajaja ja lehtimies. Suomen itsenäistymisen jälkeen hän oli ulkoministeriön palveluksessa.
Gummeruksen vanhemmat olivat oikeuspormestari Johan Fredrik Gummerus ja Johanna Christina Snellman. Hän pääsi ylioppilaaksi 1889 Helsingin yksityislyseosta ja suoritti Helsingin yliopistossa yleisen oikeustutkinnon ja ylemmän hallintotutkinnon 1895. Gummerus sai varatuomarin arvon 1898 ja toimi sitten Tampereella asianajajana ja Framtid-lehden toimittajana.
Gummerus kuului 1900-luvun alussa jäsenenä kagaaliin ja Voimaliittoon. Hän toimi marraskuussa 1904 perustetun Suomen Aktiivisen Vastustuspuolueen puheenjohtajana. Helmikuussa 1906 Johannes Gummeruksen johtama aktivistiryhmä osti Sveitsistä 2 500 Wetterli-kivääriä ja niihin 1,125 miljoonaa panosta. Aseet tuotiin Lyypekistä Närpiöön Suomeen heinäkuussa 1906 aktivistien Tanskasta ostamalla Peter-moottorilaivalla. Näitä aseita toimitettiin sitten eteenpäin Pohjanmaalle ja Etelä-Suomeen. Osa aseista joutui kuitenkin viranomaisten käsiin ja seuranneen oikeudenkäynnin jälkeen Suomen senaatti lakkautti Voimaliiton 9. marraskuuta 1906.
Gummerus oli aktivistitoimintansa vuoksi maanpaossa 1911–1920. Suomeen palattuaan hän oli vuodesta 1920 ulkoministeriön palveluksessa toimien viimeksi siirtolaisjaoston jaostopäällikkönä 1934–1938. Gummerus sai lähetystöneuvoksen arvon 1931.
Teoksia

Till Kejserlige Åbo Hovrätt : Svaromål å väckta åtal för majestätsbrott. Helsingfors 1910
La Finlandia. Officina poligrafica italiana, Roma 1918
Jouni Virpiö

| Jouni Virpiö> Henkilötiedot |
| --- | --- |
Syntynyt: 21. huhtikuuta 1985 (ikä 39) Jyväskylä
Kansalaisuus:   Suomi
Jääkiekkoilija
Lempinimi:  Jone
Pelipaikka:  hyökkääjä
Maila:  vasen
Pituus:  175 cm
Paino:  78 kg
Seura
Seura:  Gap
Sarja:  Ligue Magnus
Pelaajaura
Pääsarjaura:  2005–
Aik. seurat:  TuTo (Mestis),   JYP (SM-liiga)   D Team (Mestis)   Tappara (SM-liiga)   KooKoo (Mestis)
Jouni Virpiö (s. 21. huhtikuuta 1985 Jyväskylä) on suomalainen jääkiekkoilija.
Juniorivuosinaan Virpiö kuului Jypissä ikäluokkansa avainpelaajiin. Kaudella 2003–2004 Virpiö pelasi kaksi ottelua alle 20-vuotiaiden maajoukkuepeleissä. Kaudella 2004–2005 Virpiö oli Jypin A-juniorijoukkueen paras pistemies ja voitti A-juniorien SM-kultaa kaudella 2005–2006.
Vanhaan jyväskyläläiseen kiekkosukuun kuuluva Virpiö on pelannut SM-liigaa JYPin riveissä kausilla 2005–2006 ja 2008–2009. Vuonna 2006 Virpiö siirtyi Mestis-joukkue TuToon ykköskentän hyökkääjäksi. Mestis-debyyttikaudellaan 2006–2007 Virpiö valittiin toisen tähdistökentällisen oikeaksi laitahyökkääjäksi. Samalla kaudella Virpiö oli TuTon toiseksi paras pistemies, tehden 45 ottelussa tehopisteet 20+25=45. Virpiö siirtyi TuTosta kauden 2007–2008 jälkeen SM-liigaan Jypin miehistöön.
Kauden 2009–2010 Virpiö pelasi Mestiksen D Teamissä, lokakuun lopusta eteenpäin Virpiölle tuli peleihin lyhyehkö tauko aivotärähdyksestä johtuen, runkosarjassa hän pelasi loukkaantumisestaan huolimatta 29 ottelua tehopistein 14+20.
Kaudeksi 2010–2011 Virpiö siirtyi Tapparan riveihin ja pelasi kauden aikana 44 ottelua Tapparassa ja neljä lainalla Mestiksen LeKissä. Seuraavan kauden aikana hän ehti pelata Tapparassa vain kolme peliä, kunnes seura ilmoitti lainanneen hänet loppukaudeksi KooKoohon. KooKoossa Virpiä pelasi 30 runkosarja- ja 11 pudotuspeliottelua. Seuraavaksi kaudeksi hän teki sopimuksen Ranskan pääsarjan Gapiin.
Virpiön isä on JYPin ja maajoukkueen huoltaja Kari Virpiö.
Virpiön ja saavutukset

Joukkueen paras pistemies 2004–2005 (JYP A-juniorit)
A-juniorien SM-kulta 2005–2006 (JYP)
Mestiksen 1-All Stars -joukkueen oikea laitahyökkääjä 2006–07 ja 2007–08
Mestiksen mestaruus TuTossa 2008